IX. bojna Rafael vitez Boban
<s>Deveta bojna "Rafael vitez Boban" bila je jedinica Hrvatskih obrambenih snaga (HOS) tijekom Domovinskog rata u Hrvatskoj.</s><s>Ime je dobila po Rafaelu Bobanu, ustaškom pukovniku i generalu Hrvatskih oružanih snaga iz Drugog svjetskog rata (1941.-1945.), koji je počino mnoge ratne zločine nad ratnim zarobljenicima i civilima posebno u Podravini te time u fašističkoj tvorevini NDH zaslužio titulu "viteza".</s><s>Djelovala je uglavnom u Dalmaciji, ali i u drugim dijelovima Republike Hrvatske, te u Hercegovini.</s>

<s>Pri svečanim postrojavanjima povodom dana tzv. NDH, ova postrojba je nosila uniforme Crne legije, najzloglasnije postrojbe Ustaške vojnice.</s><s>Smatrali su se nasljednicima te zloglasne postrojbe, nasljednicima Pavelića, Bobana i Francetića.</s><s>Sami sebe nazivaju ustašama, veličaju tzv. NDH i za cilj imaju dolazak na njene granice.</s><s>Na dan tzv. NDH paradirali su po splitskim ulicama, zastrašivajući prolaznike: ustaškim koračnicama, obučeni u ustaške uniforme s ustaškim kapama, dok im se pukovnik Marko Skejo poput ustaškog časnika vozio u klasičnom mercedesu.</s><s>Pri tom su salutirali ustaškim pozdravima: "Za dom - Spremni!", "Za koga - za Poglavnika!" i "Što smo mi - Ustaše!".</s>

<s>Bojna "Rafael" je kroz 1993. i 1994. etnički čistila Split deportacijama iz stanova.</s><s>Oni nisu provaljivali u prazne stanove.</s><s>Razbijali su vrata dok su obitelji bile unutra, upadali naoružani, prijetili ženama i djeci, mlatili svakoga tko je, a takvi su bili rijetki, imao petlje da im se suprotstavi.</s><s>Samo u gradu Splitu je bilo oko 800 takvih deložacija.</s><s>Aktiviste i novinare koji su pratili i pokušavali spriječiti nasilne deložacije bi znali držati kao taoce prijeteći eksplozivom.</s>

<s>Službeno ustrojavanje</s>

<s>Postrojba je službeno ustrojena kao bojna HOS-a 2. studenog 1991. po zapovjedi Dobroslava Parage (kao vrhovnog zapovjednika HOS-a) i Ante Đapića (kao vršitelja dužnosti načelnika Ratnog stožera HOS-a), pri čemu je dobila službeni naziv IX. bojna HOS-a, jer je bila deveta po redu u sastavu HOS-a.</s><s>Istom zapovjedi Jozo Radanović dobio je čin bojnika i imenovan je zapovjednikom HOS-a za srednju Dalmaciju.</s><s>Krajem studenog, jedan vod IX. bojne HOS-a, pod zapovjedništvom Ivana Perkušića "Barbe" ili  "Ustaše" odlazi kao pojačanje hrvatskim snagama u obrani Dubrovnika.</s><s>Ostali vodovi IX. bojne služili su kao popuna ostalim postrojbama HV-a na području Dalmacije.</s><s>Početkom prosinca 1991.</s><s>Jozo Radanović je od strane vodstva HSP-a promaknut u dopukovnika HOS-a.</s>

<s>Ukidanje i ponovno osnivanje
Nakon što je 13. siječnja 1992.</s><s>Island priznao Hrvatsku, Jozo Radanović donosi odluku o ukidanju IX. bojne kao dragovoljačke postrojbe.</s><s>15. siječnja 1992.</s><s>IX. bojna je rasformirana a najveći dio njezinih pripadnika se profesionalizira u Četvrtoj brigadi.</s><s>Tu odluku vodstvo HSP-a nije prihvatilo.</s><s>Nad preostalim dijelom HOS-a u Splitu zapovjedao je prvo Juro Jukić a zatim Ivan Vuletić, da bi na kraju 1. srpnja zapovjedanje preuzeo Marko Skejo, koji je okupio raštrkane vodove IX. bojne iz ostalih brigada.</s><s>Time je IX. bojna "Rafael vitez Boban" ponovno ustrojena, ovaj put kao profesionalna postrojba u sastavu 114. brigade.</s><s>Mada se svela na veličinu ojačane satnije, postrojba je pod svojim starim nazivom službeno ušla u sastav 114. brigade tijekom srpnja 1992. godine.</s>

<s>Reference</s>

<s>Oružane snage Republike Hrvatske</s>

